Wɔakyerɛw nsɛm yi wɔ Akuapem kasa mu Template:Infobox foodNkatie Cake yɛ Ghana dwokɔmano aduane a wɔfrɛ no Kongodo wɔ Guinea na Louga wɔ Senegal, ɛyɛ mmɔfra ne mpanin aduane. Na mmom sukuufoɔ mmɔfra titire na wɔtaa di esiane asikyire dodoɔ a ɛwɔ mu no nti. Wɔtaa twa nkatie cake no sɛ nsayam anaasɛ kankra su, nanso wobɛtumi atwa no su a wopɛ biara. Nnoɔma a ɛhia wɔ saa nkatiɛ cake yɔ yi ho ne: Asikyire konko baako. Nkatiɛ a yɛakye apɔ ho. Wopɛ a na woasi kakra. Nsuo Yamboɔ ana prentoa. Sɛdeɛ wɔyɛ nkatiɛ cake Hwie asikyiresam no gu pantrawa mu fa si gya so bɛyɛ sima num ma ɛnane. Saa berɛ no na woapɔ nkatiɛ a woakye deda no ho asi no kakra. Asikyire no ahosuo dane kɔkɔbrɔ a hwie nkatiɛ no gu mu. Kanum brɛoo na fa nsuo kakra gu mu na amma no ankyene Ɛfra wie a tete gu ɔpono so. Fa 'roller' ana prentoa trɛtrɛmu ma no nyɛ tratraa. Twitwa no sɛdeɛ wopɛ no berɛ a ɛyɛ hye no ara. NB. Ɛsɛ sɛ ɛmu trɛtrɛ ne ne twitwa no yɛ ntɛm berɛ a ɛyɛ mmrɛ no.